לאונרד שלייפר

לאונרד ס. שלייפר (באנגלית: Leonard S. Schleifer; נולד ב-1953) הוא מיליארדר, נוירולוג ויזם יהודי-אמריקאי, מייסד משותף ומנכ"ל חברת הביוטכנולוגיה רג'נרון. בנובמבר 2020 הוערך הונו בכ-2.1 מיליארד דולר.

 ראשית חייו והשכלתו 
שלייפר נולד וגדל במשפחה יהודית, בנם של פלורנס וצ'ארלס בייקר-שלייפר,New York Times: "Paid Notice: Deaths SCHLEIFER, CHARLES BAKER December 4, 2011 בקווינס, ניו יורק.Forbes: "Regeneron Chief Leonard Schleifer Becomes A Billionaire After 25 Year Search For New Drugs" by Matthew Herper February 25, 2014 אביו היה יצרן סוודרים וקריפטאנליסט בזמן מלחמת העולם השנייה. הוא סיים תואר ראשון באוניברסיטת קורנל ודוקטורט באוניברסיטת וירג'יניה, שם למד תחת חתן פרס נובל (לעתיד), אלפרד גילמן. לאחר מכן עבד בבית החולים בניו יורק, שם הוכשר כנוירולוג ושימש גם כחבר סגל זוטר.

 חייו האישיים 
הוא נשוי להרייט (לבית פרטל) שלייפר, ולהם שני ילדים, אדם ודוד.New York Times: "Paid Notice: Deaths PARTEL, RUBIN" February 4, 2008 להרייט תואר ראשון מאוניברסיטת קורנל, שני תארים מתקדמים בחינוך מאוניברסיטת וירג'יניה ותואר JD מבית הספר למשפטים באוניברסיטת סנט ג'ון. היא משמשת גם כחברה בוועדת הנאמנים של הוועד היהודי-האמריקאי וכנשיאת בית הכנסת שלה.Mount Vernon Inquirer: "Westchester Jewish Council 40th Anniversary Gala to Honor Harriet P. Schleifer and William H. Schrag" retrieved May 5, 2017

שלייפר מכיר את נשיא ארצות הברית דונלד טראמפ, והוא חבר במועדון הגולף שלו במחוז וסטצ'סטר, ניו יורק.

בנו, אדם, היה אחד מבין המועמדים הרבים למועמדות הדמוקרטית לשנת 2020 במחוז הקונגרס ה-17 בניו יורק.

 הערות שוליים 

קטגוריה:בוגרי אוניברסיטת קורנל
קטגוריה:בעלי תואר דוקטור מאוניברסיטת וירג'יניה
קטגוריה:מיליארדרים יהודים אמריקאים
קטגוריה:מנהלים אמריקאים
קטגוריה:אמריקאים שנולדו ב-1953